
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 338/2011

ΘΕΜΑ: Έγκριση τοπικών τροποποιήσεων προτεινόμενων κυκλοφοριακών ρυθμίσεων, κατόπιν της υπ’ αριθμ. 75/2011 απόφαση της Επιτροπής Ποιότητας Ζωής
    
Στον Πύργο και στο Δημοτικό Κατάστημα σήμερα την 29 του μηνός Αυγούστου, του έτους 2011, ημέρα Δευτέρα και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 39587/25-8-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 
1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος,5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Μπίρμπας Κων/νος 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Λιατσής Γαβριήλ – Επικεφαλής της Μείζονος Μειοψηφίας, 19. Ανδριόλας Γεώργιος, 20. Γιαννακούλιας Θεόδωρος 21. Σεϊντής Βασίλειος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1. Κοτσιλίμπας Γεώργιος, 2. Ζέκιος Λεωνίδας, 3. Φραγκαντώνης Παναγιώτης, 4. Αργυρόπουλος Ιωάννης του Παναγιώτη, 5. Δημόπουλος Φώτιος, 6. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.
    Επίσης για το συγκεκριμένο θέμα με την αριθ. πρωτ. 39587/25-8-2011 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ. Πύργου κ. Σπυρίδων Δαρζέντας, ο οποίος δεν προσήλθε, λόγω κωλύματος. Τον Πρόεδρο της Δ.Κ. αναπλήρωσε νομίμως (άρθρο 81 παρ.3 του Ν.3852/2010) ο Αντιπρόεδρος κ. Γεώργιος Λαμπρόπουλος.   

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 6ο θέμα της ημερήσιας διάταξης με τίτλο: «Έγκριση τοπικών τροποποιήσεων προτεινόμενων κυκλοφοριακών ρυθμίσεων, κατόπιν της υπ’ αριθμ. 75/2011 απόφαση της Επιτροπής Ποιότητας Ζωής» και ανέφερε:
    Η Επιτροπή Ποιότητας Ζωής λαμβάνοντας υπόψη της:

Α. Το υπ’ αριθμ. 1731/6-6-2011 έγγραφο της Τεχνικής Υπηρεσίας σύμφωνα με το οποίο προτείνονται τοπικές τροποποιήσεις κυκλοφοριακών ρυθμίσεων και συγκεκριμένα:
· Μονοδρόμηση του τμήματος της οδού Τομπάζη από Καπετάν Γιώργη έως και προς Δαβάκη

· Μονοδρόμηση του τμήματος της οδού Δαβάκη από Γούναρη έως και προς Καπετάν Γιώργη

· Μονοδρόμηση του τμήματος της οδού Γούναρη από Ζακύνθου έως και προς Δαβάκη, προκειμένου να είναι ασφαλής η διεξαγωγή όλων των κινήσεων, πεζών και οχημάτων
Β. Το υπ’ αριθ.2501/10/1176-α/2011 έγγραφο του Τμήματος Τροχαίας το οποίο συνηγορεί για τις προτεινόμενες τοπικές τροποποιήσεις στις κυκλοφοριακές ρυθμίσεις στην πόλη του Πύργου, καθ’ όσον οι νέες αυτές ρυθμίσεις αναμένεται να βελτιώσουν την ομαλότητα της δημόσιας κυκλοφορίας στις οδούς εφαρμογής των
Γ. Το υπ’ αριθμ. 1731/2011 έγγραφο της Τεχνικής Υπηρεσίας που διαβίβασε την σχετική αλληλογραφία στην Δημοτική Κοινότητα Πύργου προκειμένου να πάρει σχετική απόφαση.

Δ. Την υπ’ αριθμ. 73/2011 απόφαση της Δημοτικής Κοινότητας Πύργου που συναινεί για τις ανωτέρω τοπικές τροποποιήσεις κυκλοφοριακών ρυθμίσεων στην περιοχή των οδών Τομπάζη, Γούναρη και Δαβάκη. 
Ε ι σ η γ ε ί τ α ι   στο Δημοτικό Συμβούλιο:

Την έγκριση των τοπικών τροποποιήσεων μικρής κλίμακας επί των προτεινόμενων ρυθμίσεων στην περιοχή των οδών Τομπάζη, Γούναρη, Δαβάκη προκειμένου να είναι ασφαλής η διεξαγωγή όλων των κινήσεων πεζών και οχημάτων και συγκεκριμένα:

· Μονοδρόμηση του τμήματος της οδού Τομπάζη από Καπετάν Γιώργη έως και προς Δαβάκη

· Μονοδρόμηση του τμήματος της οδού Δαβάκη από Γούναρη έως και προς Καπετάν Γιώργη

· Μονοδρόμηση του τμήματος της οδού Γούναρη από Ζακύνθου έως και προς Δαβάκη 

    Κατόπιν των ανωτέρω ο Πρόεδρος κάλεσε το σώμα να αποφασίσει επί του ανωτέρω θέματος.
                                      Το Δημοτικό Συμβούλιο Πύργου
    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010

· Το υπ’ αριθμ. 2501/10/1176-α/2011έγγραφο του Τμήματος Τροχαίας

· Τις διατάξεις του άρθρου 34 παρ. 3 εδ΄ β΄ του ΚΟΚ

· Την υπ’ αριθμ. 73/2011 απόφαση της Δ. Κ. Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ.646Δ/30-8-2011 έγγραφο, στην Επιτροπή Ποιότητας Ζωής)

· Την υπ’ αριθμ. 75/2011 απόφαση της Ε.Π.Ζ., μετά από διαλογική συζήτηση

Α π ο φ α σ ί ζ ε ι 

    Ομόφωνα, εγκρίνει:

Τις τοπικές τροποποιήσεις μικρής κλίμακας επί των προτεινόμενων ρυθμίσεων στην περιοχή των οδών Τομπάζη, Γούναρη, Δαβάκη προκειμένου να είναι ασφαλής η διεξαγωγή όλων των κινήσεων πεζών και οχημάτων και συγκεκριμένα:

· Μονοδρόμηση του τμήματος της οδού Τομπάζη από Καπετάν Γιώργη έως και προς Δαβάκη

· Μονοδρόμηση του τμήματος της οδού Δαβάκη από Γούναρη έως και προς Καπετάν Γιώργη

· Μονοδρόμηση του τμήματος της οδού Γούναρη από Ζακύνθου έως και προς Δαβάκη 

    Ο Δημοτικός Σύμβουλος κ. Π. Σκαρτσιάρης, είχε αποχωρήσει από την συνεδρίαση πριν τεθεί το θέμα προς συζήτηση και έγκριση.
    Ο Αντιπρόεδρος της Δ.Κ. Πύργου κος Λαμπρόπουλος Γεώργιος κατά την ψηφοφορία του θέματος, βρέθηκε απών.
Η παρούσα απόφαση έλαβε αύξοντα αριθμό 338/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ε. ΚΑΝΝΗΣ

   
 



 Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 8 – 9 - 2011
Ο ΔΗΜΑΡΧΟΣ

      Μ.Ε.Δ

